Røveren truede bankpersonalet med et oversavet jagtgevær og fik et ikke offentliggjort beløb med sig. Politiet håber nu at nogen kan genkende røveren på overvågningsbillederne fra banken. Røveren forlod banken og kørte på knallert ud af Nibe mod Omfartsvejen. Han beskrives som. ca. 30 år. 180 cm høj og spinkel af bygning. Som det ses på billedet bar han mørkt tøj og sort styrthjelm. Han havde desuden en sort Nike-taske med sig. Informationer i sagen kan gives til Nordjyllands Politi på telefon 114.

Referat:
Politiet har nu offentliggjort overvågningsbilleder fra bankrøveriet mod Spar Nord Bank i Nibe mandag formiddag.